Publio Hurtado
Publio Hurtado Pérez (Caçris,  21 de eneru de 1850-Caçris, 1929) es un escribiol, estoriaol y etnógrafu estremeñu.

Biografía 
Endi nuevu emprencipió a escribil y colaboal en periódicus. Endispués de ya acabaus los estudius de Derechu en la Univelsiá de Salamanca y en los Mairilis, golvió a Caçris revestío de abogau, ondi llegó a sel secretariu de la Sala de Audiencia y Presidenti del Ateneo de Caçris, tou estu sin ejal de dedicalsi a la su afición, el estudiu de la estoria y a la escritura. Jundó y jue directol de la Revista de Extremaura.  
A pesal de habel estau toa la vía delicau de salú, jue un estudiosu incansabli, de la estoria y las costumbris. 

Publio Hurtado es un referenti pa tous los estudiosus de la estoria, las leyendas y las costumbris de la Extremaura.

Recibió abondus premius y distincionis. Jue académicu de las Reales Academias de la Historia y Bellas Artes de San Fernando, académicu de la Real Academia sevillana de Buenas Letras. Caçris le tieni puestu una plaza con el su nombri, plaza Publio Hurtado, ondi estuvu la su vivienda, y ondi se encuentra ara el Museu Municipal. 

Entre sus muchus librus se puei mental: 
Indianos cacereños (1892), Supersticiones extremeñas (1902), Ayuntamiento y familias cacerenses (1915), La Parroquia de San Mateo de Cáceres y sus agregados (1919), Extremadura en Toledo, impresiones de un turista (1920) y Castillos, torres y casas fuertes de la provincia de Cáceres (1912 y 1927). Algunus de estus trabajus han síu editaus de nuevu gracias a la querencia del su biznietu Alfonso Artero Hurtado: Castillos, torres y casas fuertes de la provincia de Cáceres (1989), Arquitetura melital de la Orden de Santiago en Extremadura (1989), Los extremeños en América (1992).

Referencias 

Escrebioris estremeñus
Estoriaoris